Rattle That Lock

Rattle That Lock er det fjerde soloalbumet til Pink Floyd-songaren og gitaristen David Gilmour. Det vart opphavleg gjeve ut i september 2015 på Columbia. Gilmour fullførte ein kort turné i Europa i september og oktober 2015 og i Sør-Amerika i desember 2015. Ein liknande turné vart heldt i USA og Canada i mars og april 2016. 
Plateomslaget vart skapt av Dave Stansbie frå The Creative Corporation under rettleiing av Aubrey Powell, som hadde arbeidd med David Gilmour og Pink Floyd sidan seint 1960-åra.

Innspeling
Albumet vart spelt inn i studioa til Gilmour. Phil Manzanera, som var medprodusent på albumet, estimerte at Gilmour hadde skrive songar for Rattle That Lock over dei siste fem åra, men peikte òg ut eit pianostykke som var spelt inn i stova til Gilmour 18 år tidlegare. Det meste av albumet vart spelt inn i Medina Studio i Hove – og ekstra lydspor vart spelte inn i husbåtstudioet Astoria, begge i lag med lydteknikaren Andy Jackson. Det siste Pink Floyd-albumet The Endless River, vart på liknande vis spelte inn og produsert i desse to studioa.«Rattle That Lock» EPK Orkesterpartane vart spelte inn i AIR Studios i London og Liberty Choir vart spelte inn i ei kyrkje i South London. Albumet vart miksa i Astoria og masteringa for alle format vart utført av James Guthrie og Joel Plante i das boot recording i Lake Tahoe i California.

Tittelsporet «Rattle That Lock» var inspirert av ein SNCF-jingel, komponert av Michaël Boumendil. Denne jingelen vert òg nytta på sporet. Gilmour hadde høyrd og spelt inn jingelen på iPhone-en sin i Aix-en-Provence medan han var på besøk hos nokre vener. Då Boumendil fekk ei telefonmelding frå Gilmour trudde han førstdet var ein spøk, så han ringde ikkje attende. Teksten på sporet vart skriven av kona til Gilmour, Polly Samson og er baserte på tema i John Milton-romanen Paradise Lost. Musikarane Mica Paris and Louise Marshall, i lag med Liberty Choir, speler på songen.

Sonen til David, Gabriel, speler piano på songen «In Any Tongue», som var første gongen han var på ei plate.

Marknadsføring

Radio
«Rattle That Lock» var den første singelen frå albumet og han vart først spelt på BBC Radio 2-programmet The Chris Evans Breakfast Show morgonen 17. juli 2015. Singelen vart like etter gjort tilgjengeleg for digital nedlasting. I veka som byrja 3. august 2015 gjorde BBC Radio 2 «Rattle That Lock» til vekas singel, og han vart derfor spelt minst ein gong til dagen den veka.

Musikkvideo
Den 31. juli 2015 vart det sleppt ein musikkvideo for «Rattle That Lock» på nettsida til Gilmour og marknadsført via sosiale media. Videoen vart laga av Trunk Animation og regissert av Alasdair Brotherston og Jock Mooney, produsert av Richard Barnett og involverte 12 animatørar, kunstnarar og typografar. Aubrey Powell frå Hipgnosis var kunstnarisk leiar for videoen. Videoen syner fallet til Lucifer frå Himmelriket og den påfølgjande reisa hans gjennom Pandæmonium, skjerselden og Kaos der han forderver jorda og vert Satan, slik det vert fortalt i det episke diktet Paradise Lost.

Utgåver

Standardutgåva

Enkel CD med tøyomslag og 22 siders hefte
180g vinyl LP
 Inneheld 16-sider md tekstar og bilete og eit pass for å laste ned albumet digitalt

Luksusutgåva

Luksusutgåva er tilgjengeleg på CD/DVD og CD/Blu-ray og inneheld

Albumet på CD
Albumet på DVD eller Blu-ray Disc i 5.1-kringlyd og høgkvalitetsstereo
Platene kom i farga lommer
4 Barn Jams (ikkje før utgjevne)
Barn Jams filma januar 2007 med Richard Wright på klaverinstrument.
4 dokumentarfilmar
2 musikkvideoar
4 lydspor som ikkje er på albumet
32-siders tekst- og fotobok med stivbind
48-siders kopi av Bok II frå det episke diktet Paradise Lost av John Milton
Dobbelsidig plakat
Le Chat Noir jazz club postkort i konvolutt
David Gilmour-plekter

Digitale utgåver

Den digitale utgåva av albumet i mp3-format var tilgjengeleg frå iTunes og Amazon.

Dei digitale utgåvene er:
Standard digital utgåve: Albumet i digitalt format med eit digitalt hefte
Luksus digital utgåve: albumet med eit digitalt hefte pluss: 
4 spor som ikkje er på albumet
4 Barn Jams
2 musikkvideoar

Plateomslag
Biletet på omslaget består av eit landskap fotografert av Rupert Truman frå StormStudios med målte kråker som rømmer får eit bur. Fotografia inne i omslaget vart tekne av Kevin Westenberg medan Polly Samson tok bilete frå innspelinga. Aubrey Powell frå Hipgnosis var kunstnarisk leiar.

Turné

Rattle That Lock-turneen byrja 12. september 2015 i Pula i Kroatia med ei spesialframsyning av albumet den 5. september 2015 i Brighton i England. Turneen enda 12. april 2016 i New York City, med ein tre månaders pause mellom den søramerikanske og nordamerikanske delen av turneen. Gilmour spelte òg ein enkel konsert i Wrocław i Polen den 25. juni 2016.

Dei fleste spelestadane under den europeiske delen av turneen var i romerske amfiteater, liknande det som finst i Pink Floyd: Live at Pompeii (1971). Gilmour spelte òg på historiske stader i London: Royal Albert Hall og KOKO (tidlegare Camden Palace-teateret). Han spelte òg på det historiske Auditorium Theatre i Chicago, der han siste gongen spelte med Pink Floyd i 1972. I juli 2016 spelte Gilmour og bandet hans to konsertar i Pompeii og i 2017 vart ein film av konserten vist på utvalde kinoar verda over. Dette vart til slutt gjeve ut på forskjellige format.

Turnébandet var stort sett dei same musikarane som hadde spelt med Gilmour på On an Island-turneen i 2006. Desse var Phil Manzanera, Guy Pratt, Jon Carin og Steve DiStanislao. Kevin McAlea, som spelte med Carin på Kate Bush-konsertane Before the Dawn i 2014, spelte òg klaverinstrument på denne turneen i staden for Richard Wright.

Innhald

Medverkande
Henta frå plateomslaget.

David Gilmour – solovokal (all); gitar (all); klaverinstrument (alle utanom 8); piano (1, 3, 4, 5); SNCF-sample (2); Hammondorgel (2, 5, 9); bassgitar (5, 6, 7, 10); bassmunnspel (7); elektrisk piano (9, 10)
Jon Carin – elektrisk piano (9)
David Crosby – korvokal (4)
Graham Nash – korvokal (4)
Danny Cummings – perkusjon (3, 4, 5, 7, 10)
Steve DiStanislao – trommer (2, 3, 5, 7, 9); perkusjon (2, 3, 7); korvokal (2)
Roger Eno – piano (4, 7)
Martin France – trommer (8)
Gabriel Gilmour – piano (6)
Jools Holland – piano (8)
Damon Iddins – trekkspel (3); calliope (3)
Rado Klose – gitar (8)
Chris Laurence – kontrabass (8)
The Liberty Choir – korvokal (2)
Phil Manzanera – Hammondorgel (2, 3); klaverinstrumentelement (2, 3, 6); akustisk gitar (3, 9)
Louise Marshall – korvokal (2, 9)
Andy Newmark – trommer (5, 6, 10)
Eira Owen – valthorn (3)
John Parricelli – gitar (8)
Mica Paris – korvokal (2, 9)
Guy Pratt – bassgitar (2, 9)
Mike Rowe – elektrisk piano (9)
Polly Samson – korvokal (9)
Yaron Stavi – bassgitar (2); kontrabass (2, 4, 5); korvokal (2)
Colin Stetson – saksofon (8)
Richard Wright – sample av stemma hans (4)
Robert Wyatt – kornett (8)
Zbigniew Preisner – orkestrering (1, 3, 5, 6, 9, 10)
Michaël Boumendil – original SNCF-jingle (2)
Barn Jam-personell
David Gilmour – gitar
Richard Wright – klaverinstrument
Guy Pratt – bassgitar
Steve DiStanislao – trommer

Salslister

Vekeslister
 Liste (2015) PlasseringBrasilianske album (ABPD)9

Årslister
 Liste (2015) Plassering Italia (FIMI) 27 Liste (2016) Plassering Italia (FIMI) 95

Salstrofé

Kjelder

Denne artikkelen bygger på «Rattle That Lock» frå ,  den 20. juli 2019.  

Bakgrunnsstoff

Kategori:David Gilmour-album
Kategori:Album produserte av David Gilmour
Kategori:Album produserte av Phil Manzanera
Kategori:Musikkalbum frå 2015
Kategori:Columbia Records-album
Kategori:Album spelte inn i Abbey Road Studios
Kategori:Album spelte inn i heimestudio
Kategori:Plateomslag av Hipgnosis